Bure probeer baba red uit huis | Maroela Media
Bure het die kind in die huis hoor huil. (Argieffoto: Unsplash)
Die polisie in Limpopo het die publiek gemaan om nie reg in eie hande te neem nie, nadat inwoners van 'n nedersetting vergeefs probeer het om 'n 11 maande oue baba te red wat glo deur sy ma aangerand is.
Brig. Motlafela Mojepelo, polisiewoordvoerder, sê die 42-jarige vrou het haar en haar babaseuntjie glo Sondag in hul huis in die Halambani Tswinganani-nedersetting, in die Tshaulu-polisiëringsgebied, toegesluit en die kind begin slaan.
"Inwoners het die angstige geskreeu van die baba gehoor en hulle na die huis gehaas. Nadat hulle besef het die deur is gesluit, het hulle dit oopgebreek en die ernstig beseerde baba van sy ma gered," sê Mojapelo.
Die kind is inderhaas na die Lambani-kliniek geneem, maar is by sy aankoms daar dood verklaar.
Volgens Mojapelo is die vrou reeds op aanklag van moord in hegtenis geneem, maar die motief vir die voorval is in hierdie stadium nog onduidelik. Volgens hom vorm moontlike gesinsgeweld deel van die ondersoek.
"Ons rig 'n skerp waarskuwing aan inwoners van daardie gebied om nie reg in eie hande te neem nie, omdat dit hulle strafregtelik aanspreeklik kan maak. Gee die polisie eerder die ruimte om dié verskriklike voorval op 'n wettige manier te hanteer," sê lt.genl. Thembi Hadebe, provinsiale polisiehoof.
En hier dag ek hulle het die baba probeer red?
As hulle eers die polisie moes bel sou die baba net vroeër dood gewees het. Ons almal weet hoe lank vat die polisie om te reageer
Mense lees mooi, dit was reg dat almal kind probeer red het! Artikel gaan oor dat mense nie nou die reg in eie hande moet neem om die ma te "straf" nie. Wat ek kan verstaan! Daardie bure moet woedend wees en die ma self wil straf…..
Ek dink nie dis reg in eie hande neem nie. Dis wat enige normale regdenkende mens sou doen. Ek sou daai ma nie eers kans gee om gearresteer te word nie, ek sal haar opfoeter sodat sy wens sy was eerder dood. Jammer maar hulle kon mos nie wag tot die ou dingetjie klaar dood is nie. Of moes hulle ook eerder 'n selfoonvideo gemaak het.?